বগুড়া সংবাদ ডট কম (এইচ আলিম, বগুড়া) : বগুড়া নান্দনিক নাট্যদলের আয়োজনে শুক্রবার বিকাল ৪টায় বগুড়া শহরের সাতমাথায় তিনদিন ব্যাপিপথ নাট্য উৎসবের সমাপনী অনুষ্ঠান অনুষ্ঠিত হবে। সমাপনী দিনে বিকাল সাড়ে ৪টায় বাকার বকুল রচিত ও নির্দেশিত দে ছুট নাটক মঞ্চায়ন করবে সংশপ্তক থিয়েটার। সন্ধ্যা সাড়ে ৫টায় ওসমান গনি রচিত ও শোভন চন্দ্র সরকার নির্দেশিত নাটক মহাদেব এবং রাত্রি সাড়ে ৭টায় মঞ্চস্থ হবে নাটক নবাব সিরাজউদ্দৌলা। এর আগে সন্ধ্যায় সমাপনী অনুষ্ঠানে প্রধান অতিথি হিসেবে উপস্থিত থাকবেন বগুড়া পুলিশ সুপার (অতিরিক্ত ডিআইজি পদে পদোন্নতি প্রাপ্ত) মোঃ আসাদুজ্জামান বিপিএম। বিশেষ অতিথি থাকবেন বগুড়া জেলা পরিষদ প্যানেল চেয়ারম্যান সুলতান মাহমুদ খান রনি, বিআইআইটি অধ্যক্ষ প্রকৌশলী সাহাবুদ্দীন সৈকত, বগুড়া থিয়েটারের সাধারণ সম্পাদক তৌফিক হাসান ময়না, বগুড়া ইয়্যুথ কয়্যার সভাপতি আতিকুর রহমান মিঠু, সাদাত শিক্ষা পরিবারের নির্বাহী পরিচালক নুরুজ্জামান জুয়েল। সভাপতিত্ব করবেন নান্দনিক নাট্যদলের সভাপতি তাপস কুমার নিয়োগী। শুভেচ্ছা বক্তব্য রাখবেন সংগঠনের সাধারণ সম্পাদক খলিলুর রহমান চৌধুরী।